|  |  |
| --- | --- |
| Korporativne komunikacijeAv. V. Holjevca 10Zagreb 10002Tel: 01 6450 406Fax: 01 6452 406 |  |

**PRIOPĆENJE**

**Održan sastanak Uprave Ine s predstavnicima sindikata**

**Zagreb, 9. veljače 2018. –** Na inicijativu triju reprezentativnih sindikata koji djeluju u Ini – INAŠ-Sindikat naftne djelatnosti, Samostalni sindikat EKN-a i Sindikat naftnog gospodarstva – jučer je u poslovnim prostorima Ine održan sastanak članova Uprave i menadžmenta Ine s čelnicima i predstavnicima sindikata.

Tema sastanka bile su organizacijske promjene u Rafineriji nafte Sisak koje je INA najavila u siječnju. U duhu dijaloga i otvorene komunikacije sa socijalnim partnerima, predstavnici kompanije odgovorili su na postavljena pitanja te su predstavnicima sindikata dali detaljnija obrazloženja navedene poslovne odluke koju je INA donijela s ciljem optimizacije rafinerijskog poslovanja i smanjenja gubitaka koje Rafinerija nafte Sisak generira.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 494 benzinske postaje u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr